**Ultima filă din Calendar**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ultima filă din Calendar

Din Calendar am rupt o filă

A fost ultima, din acest an,

Iar pe catargul luntrei vieţii

În zorii-albaştrii ai dimineţii

Am scris: ’Nainte, la liman!

În timpul scurt de acostare

Privind în urmă, meditând,

Vedem cum am peregrinat

Pe mare-n lungul ei şi-n lat

Cu luntrea vieţii, navigând.

Puţine-au fost clipele bune

În linişte pe-a' vremii valuri,

Dar drumul a fost tot 'nainte

Sub soarele de foc fierbinte,

Spre sfinte şi dragi idealuri.

Mai multe-au fost zilele rele

Când vânturi grele şi furtuni,

Ne-au aruncat din val în val

Când în adânc, când în aval,

Ca sa ne-azvârle, în genuni.

Purtaţi în larg, fără încetare

De valuri mugind prin furie,

Am stat în luntrea plutitoare

Pe-a apei neagră-nvolburare

Unde-am vâslit, cu bărbăţie.

Şi-am reuşit, iată 'ncă un an

Să-l traversăm pân' la sfârsit,

Să ducem lupta mai departe

Cum e scris, în Sfânta Carte

Spre-un sfânt ideal întrezărit.

Deşi purtăm dureri nespuse

În suflete prea greu zdrobite,

Ne bucurăm căci harul sfânt

Nu s-a retras de pe pământ,

Se-observă, în zilele lungite.

O! Şi prin credinţa neclintită

Privind la marile făgăduinţi,

Vom lua iar startul să păşim

Cu-ncredere-n scopul divin,

Spre-aceleaşi sfinte năzuinţi.

Prin greul vieţii-L vom striga

Pe Domnul Sfânt cu ajutorul,

Să ne-ocrotească-n noul an

Pei marea vieţii, spre liman,

Să nu ne poticnim... piciorul.

Să-l onorăm în ce vom face,

Să Îi dăm slavă şi închinare

Şi-n clipe bune şi-n furtună,

Cu Domnul să fim împreună

Pe-a' mării valuri mişcătoare!

Flavius Laurian Duverna